Ritratt: Facebook - International Champions Cup  David Brooks, il-midfielder tat-tim nazzjonali tal-football ta' Wales, żvela li għandu kanċer. Permezz ta' post fuq Instagram, Brooks ikkonferma li għandu Hodgkin's lymphoma – tip ta' kanċer li jiżviluppa fis-sistema immunitarja tal-ġisem. Fuq Instagram, il-player qal ukoll li l-ġimgħa d-dieħla se jibda l-proċess ta' trattament. "Minkejja li l-aħbar kienet ta' xokk għalija u għall-familja tiegħi, ninsab ċert li se nirkupra minn din il-marda u li ma ndumx biex inkompli nilgħab il-futbol". Ritratt: Instagram David Brooks (db_23) Filwaqt li Brooks irringrazzja lil kull min bagħatlu messaġġi ta' kuraġġ, talab biex tiġi rispettata l-privatezza tiegħu. Qal ukoll li minkejja dan, hu xorta waħda se jkun qiegħed jikteb dak kollu li jkun għaddej minnu waqt it-trattament. Il-midfielder, li ngħaqad mal-klabb ta' Bournemouth fl-2018, skurja tliet goals fid-disa' logħbiet li lagħab f'dan l-istaġun mal-klabb Ingliż. Fl-2017, Brooks ġie mgħajjat biex jilgħab mat-tim nazzjonali tal-futbol ta' Wales, u aktar kmieni din is-sena kien parti mill-iskwadra li pparteċipat fil-kompetizzjoni tal-Euro 2020.